প্রত্যক্ষদর্শী ও পুলিশ সূত্রে জানা গেছে, গতকাল সোমবার বিকাল ৬টার দিকে তাজপুর থেকে বালাগঞ্জগামী একটি লেগুনা স্থানীয় আরমান গেইট এলাকায় পৌঁছলে গাড়ির চাকা পাংচার হয়। এসময় সড়ক থেকে ছিঁটকে গিয়ে গাড়ি পাশ্ববর্তী খালে পড়ে যায়। একই সময় খালে মাছ ধরতে থাকা মৎসীজীবী দীপক গাড়িচাপা পড়েন। পরবর্তীতে বালাগঞ্জ থানা পুলিশ এবং ফায়ার সার্ভিসের কর্মীসহ স্থানীয় লোকজন জড়ো হয়ে ঘটনাস্থল থেকে দীপকের মৃতদেহ উদ্ধার করেন। অবশ্য গাড়িতে থাকা চালক ও যাত্রীরা কেউ হতাহত হননি।